|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** | **Nr. GND/2025/309** |
|  | **(protokols Nr.10; 56.p.)** |

**Par būvniecības ieceres dokumentācijas izstrādāšanu multimodāla sabiedriskā transporta mezgla Gulbenes pilsētā izveidei**

Gulbenes novada pašvaldība, pamatojoties uz Gulbenes novada attīstības programmas 2025.-2030.gadam Investīciju plāna 2025.-2027.gadam Ilgtermiņa prioritātes “IP2. Ilgtspējīga ekonomika un uzņēmējdarbību atbalstoša vide” vidēja termiņa prioritātes “VTPE1. Sasniedzamība un pieejamība” rīcības virziena “RVE1.1. Attīstīta satiksmes un sakaru infrastruktūra” noteikto projektu “iE1.1.54 Multimodāls sabiedriskā transporta mezgls Gulbenes pilsētā”, plāno piedalīties Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” projektu pieteikumu konkursā ar mērķi Gulbenes dzelzceļa stacijas un Gulbenes autoostas teritorijā izveidot sabiedriskā transporta mobilitātes punktu, kurā tiktu modernizēta autoostas infrastruktūra (perons, elektroniskie tablo), paplašināta pakalpojumu pieejamība – sabiedriskās tualetes, elektroauto uzlādes vietas, autostāvvietas (park&ride); velostāvlaukums un velonovietnes, un labiekārtota teritorija.

Projektu pieteikumu iesniegšanas kārta plānota 2025.gada 2.pusgadā. Lai projektu konkursā iegūtu papildus punktus un līdz ar to lielāku iespēju projekta pieteikuma apstiprināšanai, projekta pieteikumam jāpievieno būvniecības ieceres.

Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” projektu atbalsta intensitāte plānota – 85% programmas finansējums, 15% pašvaldības. Atbilstoši programmas īstenošanas noteikumu 16.1. apakšpunktam sabiedriskā transporta savienojumu punktu attīstībai simetrijas mezglos, kas ir Gulbenes dzelzceļa stacija, maksimālais vienam projektam pieejamais ERAF finansējums ir līdz 4000000 EUR. Precīza projekta realizācijas izmaksu summa būs pieejama pēc būvniecības ieceres dokumentācijas izstrādes veikšanas.

Kopējās izmaksas varētu sasniegt 1595000,00 EUR (tajā skaitā PVN). Šobrīd plānotās izmaksas ir sekojošas 50000,00 EUR būvprojekta izstrādāšana un autoruzraudzība, 45000,00 EUR būvuzraudzība, 1500000,00 EUR būvniecība.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Finanšu komitejas ieteikumu, atklāti balsojot: ar 11 balsīm "Par" (Aivars Circens, Anatolijs Savickis, Andis Caunītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Mudīte Motivāne, Normunds Audzišs, Normunds Mazūrs), "Pret" – 1 (Intars Liepiņš), "Atturas" – 2 (Ainārs Brezinskis, Atis Jencītis), "Nepiedalās" – nav, Gulbenes novada pašvaldības dome NOLEMJ:

1. ATBALSTĪT būvniecības ieceres dokumentācijas izstrādāšanu multimodāla sabiedriskā transporta mezgla Gulbenes pilsētā izveidei.
2. UZDOT Gulbenes novada Centrālās pārvaldes Finanšu nodaļai segt būvniecības ieceres dokumentācijas izstrādāšanai nepieciešamo priekšfinansējumu 50000,00 EUR (piecdesmit tūkstoši *euro* nulle centi) no Gulbenes novada pašvaldības budžeta 2025.gadam paredzētajiem finanšu līdzekļiem.
3. Par būvniecības ieceres dokumentācijas izstrādāšanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis